Neuvoston direktiivi 81/214/ETY, annettu 16 päivänä maaliskuuta 1981, elintarvikkeissa sallittuja säilöntäaineita koskevan jäsenvaltioiden lainsäädännön lähentämisestä annetun direktiivin 64/54/ETY muuttamisesta kuudennentoista kerran



Virallinen lehti nro L 101 , 11/04/1981 s. 0010 - 0011

Suomenk. erityispainos Alue 13 Nide 11 s. 0114

Espanjank. erityispainos: Luku 13 Nide 11 s. 0172

Ruotsink. erityispainos Alue 13 Nide 11 s. 0114

Portugalink. erityispainos: Luku 13 Nide 11 s. 0172



NEUVOSTON DIREKTIIVI, annettu 16 päivänä maaliskuuta 1981, elintarvikkeissa sallittuja säilöntäaineita koskevan jäsenvaltioiden lainsäädännön lähentämisestä annetun direktiivin 64/54/ETY muuttamisesta kuudennentoista kerran (81/214/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että elintarvikkeissa sallittuja säilöntäaineita koskevan jäsenvaltioiden lainsäädännön lähentämisestä 5 päivänä marraskuuta 1963 annetun neuvoston direktiivin 64/54/ETY(4), sellaisena kuin se on viimeksi muutettuna vuoden 1979 liittymisasiakirjalla, 3 artiklan mukaan jäsenvaltiot saavat sallia tiettyjen elintarvikkeiden savustamisen vain luontaisessa tilassa olevalla puulla tai luontaisessa tilassa olevilla puumaisilla kasveilla tuotetussa savussa ja niin, että tällainen savustaminen ei millään tavoin vaaranna ihmisten terveyttä, direktiivin 64/54/ETY 5 artiklan mukaan jäsenvaltiot saavat 31 päivään joulukuuta 1980 asti sallia nestemäisten savuliuosten käytön, nestemäisiä savuliuoksia käytetään ensisijaisesti niiden makua-antavien ominaisuuksien takia, mutta niillä saattaa olla lisäksi säilöntäaineominaisuuksia, useissa jäsenvaltioissa tutkitaan nestemäisten savuliuosten toksikologista hyväksyttävyyttä ja täsmällistä teknologista tehtävää; samanlaisia tutkimuksia tehdään siitä, miten elintarvikkeita käytännössä savustetaan; tilannetta on arvioitava uudelleen näiden tutkimusten perusteella, sen vuoksi ei ole vielä mahdollista tehdä lopullisia päätöksiä nestemäisten savuliuosten käytön sallimisesta yhteisössä eikä tavasta, jolla salliminen olisi toteutettava; sitä miten elintarvikkeita käytännössä savustetaan, olisi arvioitava uudelleen yhteisön tasolla, direktiivin 64/54/ETY mukaan jäsenvaltiot saavat myös pitää voimassa formaldehydin käyttöä "Grana Padano" -juustossa koskevan kansallisen lainsäädäntönsä, jollei siitä, että komissio tarkastelee tätä poikkeusta uudelleen, muuta johdu, ja tämä mahdollisuus olisi säilytettävä vielä kolmen vuoden ajan, ON ANTANUT TÄMÄN DIREKTIIVIN: 1 artikla Muutetaan direktiiviä 64/54/ETY seuraavasti: 1. Korvataan 3 artikla seuraavasti: "3 artikla Jäsenvaltiot voivat sallia tiettyjen elintarvikkeiden savustamisen vain luontaisessa tilassa olevalla puulla tai luontaisessa tilassa olevilla puumaisilla kasveilla tuotetussa savussa tai nestemäisissä savuliuoksissa, lukuun ottamatta kyllästettyä, värjättyä, pinnoitettua, maalattua tai vastaavalla tavalla käsiteltyä puuta ja kasveja, ja niin, että tällainen savustaminen ei millään tavoin vaaranna ihmisten terveyttä." 2. Poistetaan 5 artiklan 2 kohta ja 3 kohdan b alakohta, jolloin 3 kohdan a alakohdasta tulee 2 kohta. 2 artikla Kolmen vuoden kuluessa tämän direktiivin tiedoksi antamisesta komissio tarkastelee 1 artiklan säännöksiä uudelleen ja tekee neuvostolle ehdotuksen tarvittavista muutoksista. 3 artikla Tämän direktiivin 1 artikla tulee voimaan 1 päivästä tammikuuta 1981. 4 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä heinäkuuta 1981 ja ilmoitettava tästä komissiolle viipymättä. 5 artikla Tämä direktiivi on osoitettu kaikille jäsenvaltioille. Tehty Brysselissä 16 päivänä maaliskuuta 1981. Neuvoston puolesta Puheenjohtaja G. BRAKS (1) EYVL N:o C 208, 13.8.1980, s. 3 (2) EYVL N:o C 327, 15.12.1980, s. 8 (3) EYVL N:o C 348, 31.12.1980, s. 3 (4) EYVL N:o 12, 27.1.1964, s. 161/64